Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1992. évi XXIII. törvény 71. §-a (2) bekezdésének a) pontja,
Paragraph Index: 654

c) az FB célvizsgálatai. A b) pont szerinti ellenőrzési tevékenységében kiemelt szerepe van: — az EBÖ vagyonnal való gazdálkodás feladatkörének. A c) pont szerinti ellenőrzési tevékenység irányai különösen: — az E. Alap bevételeivel és kiadásaival összefüggő tevékenységek vizsgálata; — az E. Alapot érintő jogszabályok maradéktalan végrehajtásának folyamatos figyelemmel kísérése, ellenőrzése; — a járuléktartozások rendezésére irányuló eljárások, a részletfizetés, a fizetési halasztás, a késedelmi pótlék, a járulékbírság, a mulasztási bírság, az eljárási költség mérséklése, elengedése, a csődeljárásban a tartozásokról való lemondás, illetve az engedményezés gyakorlatának az ellenőrzése; — járuléktartozás fejében az adós által felajánlott vagyon elfogadásának ellenőrzése; — járulék behajtási-beszedési tevékenység ellenőrzése a beszedési hatékonyság javítása érdekében; — a méltányossági jogkör gyakorlásának ellenőrzése; — az egészségügyi finanszírozási rendszer működésének ellenőrzése; — a gyógyszertámogatási rendszer ellenőrzése; — a készpénzellátások és természetbeni ellátások ellenőrzési rendszere működésének vizsgálata. 6.4. Az FB a 6.2. b) pont szerinti folyamatos ellenőrzési tevékenység végrehajtását az FBT elemző, rendszerező és előkészítő munkája alapján szervezi. 6.5. Az FB a 6.2. c) pont szerinti célvizsgálatok eredményes végrehajtásának segítésére külső szakértők, illetőleg szakértő szervezetek közreműködését veheti igénybe az FB működési költségvetésének terhére. A szakértői megbízások kérdésében az FB testületi ülésen, határozattal dönt.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes